חופית אמריקנית

חופית אמריקנית (שם מדעי: Calidris pusilla) היא עוף מהסוג חופית שבמשפחת החרטומניים החי בחופי ימים באמריקה.

אורך החופית 13-15 ס"מ ומשקלה 20-32 גרם. היא בעלת כסות נוצות אפורות עם גוון אדמדם בכנפיים והחזה אדמוני בהיר. לחופית מקור בינוני בצבע שחור ורגליים ארוכות ללא קרומי שחייה.

חופיות אלה חיות בלהקות בהתאם לעונות השנה. בקיץ הן מקננות במושבות קינון בטונדרה של אלסקה ושל מזרח קנדה. בסתיו הן מתחיליות לנדוד דרומה לארצות הברית ואף דרומה משם עד לאמריקה הדרומית. בסוף החורף הן פונות שוב צפונה לעבר הטונדרה ועוצרות בכמה חופים בהם מפרץ דלאוור, שם הן ניזונות מביצים של סרטני זנב חרב. בנוסף הן ניזונות מחרקים קטנים ומחסרי חוליות קטנים כמו סרטנים ותולעים.

קישורים חיצוניים

הערות שוליים 

טקסונים שתוארו בידי קארולוס ליניאוס
חרטומניים
בעלי חיים שתוארו ב-1766

קנדה: עופות